NaiveNeuron/SloPal huggingface dataset:
Jarjabek, Dušan, poslanec NR SR (2021-09-28):
Ďakujem veľmi pekne. Pán minister, ja som tiež neni odborník na vašu oblasť, ja som obyčajný občan, ktorý to bude platiť a ktorý to platil vždy, tak ako všetci ostatní, ale mám tu česť vedieť iné veci, ktoré sa prerokovajú v tomto parlamente a viem veľmi dobre, že vy ste vláda, ktorá má najvyšší rozpočet v histórii Slovenskej republiky. Vy ste toľko peňazí investovali do blbostí kadejakých, tak šeredíte tými finančnými prostriedkami. Načo bolo, načo boli tie rôzne testovačky, blbosti, Sputniky a ja neviem čo všetko? Do dnešného dňa nikto nevie, koľko sme zaplatili, koľko máme platiť, koľko budeme platiť. Vy nemáte žiadne kompenzačné opatrenia v rámci toho, čo sa tuná udeje v nasledujúcich mesiacoch a čo tuná bohorovne rozprávate, že sa jednoducho musí stať, lebo. Vy ste sa dostali do istého prostredia a musíte to prostredie riešiť tak, ako ho riešili pred vami akékoľvek iné vlády, ktoré prišli vždy po iných vládach. Vy nemáte žiadne kompenzačné opatrenia. To je, dovolím si tvrdiť, pán minister, vaša neschopnosť. Povedali ste niekoľkokrát, musíme sa vysporiadať, musíme sa vysporiadať. Nemusíte sa s ničím vysporiadať, pán minister. Stačí, keď poviete, nevieme sa s tým vysporiadať a odídete preč. To by asi bolo korektné, keby ste to v tejto chvíli spravili, lebo príde niekto iný a ten sa s tým vysporiada. A vy potom môžete kritizovať. Ale ten občan platí a platí a platí a platí. A to, čo rozprávate vy, jednoducho nie je pravda. Vašou povinnosťou je sa s týmito vecami vysporiadať, a keď to neviete, choďte preč.
Antal, Peter, poslanec NR SR (2018-12-06):
Ďakujem pekne za slovo, pani predsedajúca. Pán kolega, súhlasím, súhlasím s tým slovom spolupráca. Tá by mala byť prvá. A teraz vysvetlím, ako funguje spolupráca zahraničný obchodný reťazec – naši potravinári. Vo vajíčkach sme 100 % sebestační, v jedinej jednej komodite asi dnes. Viete, čo urobili oni? Prišli, v roku 2012 sme boli povinní zaviesť klietkové chovy s obohatenými klietkami. Všetci do nohy to splnili do 1. 1. 2012, všetci vymenili za ťažké peniaze. Prišiel obchodný reťazec tento rok a povedal, my od vás nebudeme brať z klietkového chovu, hoci sú to s obohatených klietkami, chceme z podstielkového chovu. Prečo? Odôvodnenie: lebo si to žiada spotrebiteľ. To je tak do neba volajúca hlúposť, lebo jednoducho to vajce je drahšie. A nevravím, že, a dovolím si tvrdiť, že neni ani kvalitnejšie, na to sú štúdie vypracované, ale oni potrebujú sem dovážať, lebo vedia, že na Slovensku sa nedajú zo dňa na deň vyrobiť podstielkové chovy, resp. dajú, za pár mesiacov s obrovskými investíciami, ktoré, štyrikrát väčšie haly by museli mať, ako majú dnes, aby produkovali to, čo produkujú. A toto je tá spolupráca, ktorá tu, potravinár – obchodný reťazec, absolútne nefunguje, zlyháva. Nedokážu vôbec spolu komunikovať ako partner s partnerom. A tam, kde obchodujú dvaja, by mala byť korektná spolupráca. Toto je k tej spolupráci. Po tomto pozmeňováku, ja som strašne zvedavý, akým spôsobom bude cenotvorba v tých obchodných reťazcoch, či tam, kde sú tie menej rozvinuté regióny a kde je ten obchodný reťazec, či budú lacnejšie tie produkty. Viete, čo si dovolím dneska tvrdiť? Že tam budú ešte drahšie. Lebo tam neni konkurencia a tam si dovolia ísť s tými cenami ešte vyššie bez ohľadu na nejaký odvod. Toto je tragédia toho, čo sa tu stalo. A okolité krajiny? Mali sme robiť to, čo robili Rakúšania. Že nepúšťajú tam jednoducho cudzie obchodné reťazce. Tam, keď Slovák chce doviezť kura, tak... (Prerušenie vystúpenia časomerom.)
Kollár, Boris, predseda NR SR (2021-09-21):
V rokovaní pokračujeme v prerušenej rozprave v prvom čítaní o návrhu poslancov Richarda Takáča, Juraja Blanára, Mariána Saloňa a Jozefa Habánika na vydanie zákona, ktorým sa mení a dopĺňa zákon č. 8/2009 Z. z. o cestnej premávke (tlač 654). Prosím poslanca Richarda Takáča, aby zaujal miesto určené pre navrhovateľov, a spravodajcu z výboru pre obranu a bezpečnosť poslanca Petra Šucu, aby zaujal miesto určené pre spravodajcov. Do rozpravy je ešte ústne prihlásený poslanec Radovan Sloboda, ktorému neskôr dám slovo, nech sa páči zatiaľ. (Pokračovanie rokovania o návrhu poslancov Národnej rady Slovenskej republiky Richarda Takáča, Juraja Blanára, Mariána Saloňa a Jozefa Habánika na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 654.)
Taraba, Tomáš, poslanec NR SR (2021-12-08):
Ďakujem za komentáre všetky. Pán Šefčík, hej, ja tú nótu poznám, som ju čítal. Platí, že nie je to, nie je to problém za predpokladu, že je tam výhrada voči tomu spôsobu, to znamená, že sa neschvaľuje ten spôsob výroby, ale to, ten účel vyšší je braný do popredia, ale napriek tomu platí, a preto sa napríklad Vatikán postavil proti tomu, aby bolo niekde zavádzané povinné očkovanie s týmito vakcínami, že existuje, ako povedal kolega Kuffa, právo vo svedomí pri každom jednom. A tých kňazov je veľmi veľa, aj veriacich, ktorí si to uplatňujú na základe tohoto a pre nich je jediné riešenie tá čínska vakcína. To je proste realita a toto by bolo riešenie pre veľkú časť ľudí. Ďakujem.
Bagačka, Michal, poslanec NR SR (2016-09-12):
Takže o 17.00 hod., dávam návrh.
Jahnátek, Ľubomír, minister pôdohospodárstva a rozvoja vidieka SR (2013-03-20):
Ďakujem pekne. Pôvodne so nechcel vystúpiť, ale motivovali ma k tomu také tri veci. Za prvé, pán predsedajúci, ja som si pozrel rokovací poriadok Národnej rady, kde v § 27, rozprava, sa v ods. 8 píše: „Spravodajcovi a navrhovateľovi sa počas rozpravy udelí slovo kedykoľvek o to požiada.“ Tam nie je napísané, že po faktických poznámkach. Alebo aspoň ja to v tomto origináli nemám napísané. Čiže myslím si, že toto nebol správny postup. Ale to nie je... (Výkrik z pléna.) Vy nevykrikujte, pán poslanec! Pán predseda, môžete zabezpečiť poriadok?
Paška, Pavol, predseda NR SR (2013-12-04):
(Hlasovanie.) 141 prítomných, 58 za, 1 proti, 82 sa zdržalo. Návrh sme neschválili.
Hrnčiar, Andrej, podpredseda NR SR (2017-10-11):
Vážené pani poslankyne, vážení páni poslanci, budem musieť prerušiť dnešné rokovanie, vzhľadom na to, dovoľte mi, aby som informoval, že minister práce zo zdravotných dôvodov a minister zdravotníctva z dôvodu pracovnej cesty požiadali o preloženie prerokovania vládnych návrhov zákonov, ktorým sú predkladateľmi, na budúci týždeň v utorok po termínovaných bodoch ministra životného prostredia. Sú to body 27 až 29 a 34 až 38. Dozvedeli sme sa to len teraz, že teda pán minister má zdravotný problém a musel odísť aj z rokovania vlády. Takže verím, že je všeobecný súhlas. (Reakcie z pléna.) Zajtra začíname pani ministerkou Žitňanskou a tieto body budú, aj minister práce, aj minister zdravotníctva, na budúci týždeň v utorok po termínovaných bodoch ministra životného prostredia. Čiže najprv pôjde minister práce a potom minister zdravotníctva. Prajem vám príjemný zvyšok večera. (Prerušenie rokovania o 18.45 hodine.)
Laurenčík, Milan, podpredseda NR SR (2021-05-27):
Ďakujem. Na vaše vystúpenie evidujem deväť faktických poznámok. Končím možnosť prihlásiť sa. Ako prvý vystúpi pán poslanec Marian Kotleba.
K. Cibulková, poslankyňa: (2009-06-17):
Konštatujem, že uvedený zákon spĺňa z formálnoprávnej stránky náležitosti, ktoré sú uvedené v § 67 a § 68 zákona o rokovacom poriadku. Zo znenia tohto zákona je zrejmý účel navrhovanej úpravy. Návrh zákona je v súlade s Ústavou Slovenskej republiky, s medzinárodnými zmluvami, ústavnými zákonmi, ktorými je Slovenská republika viazaná. Navrhovaná právna úprava nebude mať dopad na verejné financie. Z pripojenej doložky zlučiteľnosti návrhu zákona vyplýva, že problematika návrhu právneho predpisu nie je upravená v práve Európskych spoločenstiev. Vychádzajúc z oprávnení, ktoré mi vyplývajú ako spravodajkyni zo zákona o rokovacom poriadku, odporúčam, aby Národná rada odporučila uvedený návrh zákona prerokovať v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady, výbor pre financie, rozpočet a menu, výbor pre verejnú správu a regionálny rozvoj, výbor pre ľudské práva, národnosti a postavenie žien. Za gestorský výbor navrhujem ústavnoprávny výbor. Odporúčam, aby predmetný návrh zákona prerokovali výbory v druhom čítaní do 2. septembra a v gestorskom výbore do 4. septembra. Ďakujem.
Sulík, Richard, predseda NR SR (2011-03-31):
Pán poslanec Želiezka.
Madej, Róbert, poslanec NR SR (2010-12-08):
Ďakujem veľmi pekne, chcel by som sa poďakovať všetkým predrečníkom za faktické poznámky. Môžem povedať, že trvám na tom, že súčasná vládna koalícia spolitizováva súdnictvo, snaží sa zobrať všetku moc do rúk, ale nielen moci výkonnej, nielen zákonodarnej, kde má väčšinu, ktorú viac-menej niekedy sa bojí a nebojí mať, ale aj moci súdnej, čo je veľmi nebezpečné, dámy a páni, práve kvôli tomu, že zákony, ktoré menia, menia celkový charakter štátu, ktoré majú až hraničné podozrenie o nesúlade s ústavou. Sú odôvodnené len jedným, že sa vám jednoducho, dámy a páni, a to vám budeme opakovať stále, nepáčia ľudia. Pán poslanec Poliačik, veď vy ste rozprávali o tom, kto je koho syn, kto bol predtým sudca, či má deti sudcov, nemá deti sudcov v justícii a tak ďalej. Ja by som si dovolil povedať niečo podobné ako pán poslanec Kolesík. Veď si zoberte, boli také roky, a možno ich trafil aj pán poslanec Kolesík, keď boli také kvóty, že odkiaľ, z akého stavu mohol byť niekto sudcom a mohol byť niekto v takom a v takom povolaní a v inom povolaní. A to, čo ste vy v rámci rozpravy hovorili, bolo presne o tom. Vám sa nepáčil pôvod nejakého justičného čakateľa, vymenovávali ste, že tam sa to traduje z generácie na generáciu, ale predneste dôkaz, prečo je to zlé. Ale mne to skutočne pripomína, že tu začínate kastovať, menujete, ktorí ľudia sa vám nepáčia, sú nepohodlní a kvôli nim meníte zákony. Toto je veľmi zlé, až choré, v tomto údajne demokratickom štáte, ktorý vy nabúravate.
Ďuriš Nicholsonová, Lucia, podpredsedníčka NR SR (2016-11-28):
Pán poslanec Kvorka, chcete reagovať na faktickú poznámku? Nie, nie je tomu tak. Ešte raz sa, pani ministerka, ospravedlňujem za zmätok, týmto považujeme rozpravu za skončenú a teraz máte slovo, nech sa páči.
Šmilňák, Martin, poslanec NR SR (2024-01-19):
Ďakujem za slovo. Pán kolega Maroš Čaučík, my sa stále zdravíme good morning. Spomínal si korupciu, podplácania a úplatky a sústredil si sa na to číslo 133-tisíc eur. Ja dávam do pozornosti tie štyri slová, ktoré sú v tejto súvislosti veľmi dôležité a potrebujeme trošku to akcelerovať. Tie slová sú že malá, väčšia, značná a veľká. Ako si správne povedal, pán kolega, že už pri 133-tisíc eurách, teda nad 133-tisíc eur to už sa pokladá za závažný zločin alebo za zločin a tam hrozia tie najvyššie tresty buď 15, alebo 12 rokov v prípade korupcie a podplácania. A ja chcem vám všetkým povedať, čo sa vlastne stane teraz. Ono to, že sa znižujú trestné sadzby a majú sa prispôsobiť povedzme okolitým európskym krajinám, je v poriadku. Ale keď zároveň so znížením trestných sadzieb sa podľa tohto návrhu upravia tie hodnoty, kedy škoda malá, väčšia, značná alebo veľká, tak čo sa stane konkrétne? Predstavte si, že dnes 140-tisícový úplatok alebo nejakú spreneveru spáchate, tak dneska vám hrozí ten najvyšší trest, lebo už je to za hranicou veľkej škody 140-tisíc. Zajtra, keď toto prejde, tak oni toto číslo zvýšia päťnásobne, čiže na 700-tisíc. A jednak sa stanú dve veci, jednak sa zníži trestná sadzba. Dosť vážne, dosť zásadne sa zníži trestná sadzba a zároveň sa... (Prerušenie vystúpenia časomerom.)
Kaník, Ľudovít, poslanec NR SR (2014-12-09):
Ďakujem, pán predseda. Chcel by som vás požiadať, aby tlač 1281, čo je návrh ústavného zákona o ochrane starobných dôchodkov, po dohode všetkých predkladateľov bol preložený na budúcu schôdzu Národnej rady, nakoľko rokovania s vládnou stranou pokračujú a nechcel by som, aby sme pred ich záverom prerokovali tento návrh zákona.
Pfundtner, Edit, poslankyňa NR SR (2017-05-10):
Vážený pán predsedajúci, v rozprave vystúpili dvaja poslanci, nikto z nich nepodal pozmeňujúci návrh, môžeme preto pristúpiť k hlasovaniu o pozmeňujúcich a doplňujúcich návrhoch zo spoločnej správy. Dajte, prosím, hlasovať o bodoch 1 až 38 spoločnej správy spoločne s odporúčaním gestorského výboru schváliť.
Faič, Vladimír, poslanec NR SR (2021-06-15):
Áno, ďakujem za slovo. Pán podpredseda Grendel, vy volíte vždy taký spôsob vyjadrenia, ktorý je na pohľad veľmi sympatický aj pokojný aj tým spôsobom, že si položíte isté témy, isté otázky a na ktoré potom sa snažíte odpovedať. Samozrejme, tým svojím spôsobom. Vy doslovne neklamete v tých odpovediach, to sa nedá povedať, akurát nepoviete celú pravdu, čo je, samozrejme, býva dobrým znakom pri takýchto vystúpeniach. Napríklad, keď hovoríte, že 30 rokov tu boli politici chránené druhy, ale veď to bolo povedané v kontexte, že ak je pravdivá správa Slovenskej informačnej služby a ak sa tu nejakým spôsobom vyrábajú dôkazy cez kajúcnikov a pripravených ľudí, tak toto si, ako sa hovorí, nelajzol ani Dzurinda a ani nikto po ňom. V tomto kontexte to bolo povedané, samozrejme, ten spôsob vašej odpovede, že neklamete, ale nepoviete dôsledne celú pravdu, potom sedí. A nakoniec vo svojej poslednej vete, myslím, ste povedali, čo sa to tu deje teda v polícii alebo v bezpečnostných zložkách, pretože ste sa to nedozvedeli tu doteraz. Tak asi sa niečo deje, keď aj vy takúto otázku kladiete. Ďakujem.
Paška, Pavol, predseda NR SR (2013-09-12):
Hlasujeme o procedurálnom návrhu pani poslankyne Mezenskej, aby sa nepokračovalo v rokovaní o bode programu. (Hlasovanie.) 145 prítomných, 64 za, 80 proti, 1 sa zdržal. Tento návrh sme neschválili.
Bugár, Béla, podpredseda NR SR (2019-06-18):
Pán poslanec Sopko.
Laurenčík, Milan, podpredseda NR SR (2021-03-19):
Ďakujem, prosím, zaujmite miesto pre navrhovateľov. Teraz dávam slovo predsedovi výboru pre financie a rozpočet pánovi poslancovi Mariánovi Viskupičovi, aby informoval Národnú radu o výsledku prerokovania návrhu vlády vo výbore. Pán poslanec, nech sa páči, máte slovo.
Přidal, Alojz, poslanec NR SR (2015-02-06):
Pán kolega, ja vás nechcem uraziť. Ale vy tu stále hovoríte o nejakých nezávislých. Ale jakí nezávislí? Vy si naozaj myslíte, že vo vašej strane je niekto nezávislý? Tuto, čo sedíte, ste niekto nezávislý? Igor Matovič má štvorčlennú stranu. Vy ste člen tej strany s Erikou Jurinovou, Viskupič a Matovič. Stanovy máte také, že pri rovnosti hlasov rozhoduje hlas predsedu. Keď sa dvaja dohodnú, Matovič a Viskupič, bratranci, hlas keď ich nepustí, tak je po vašej nezávislosti! Veď jednoducho títo dvaja keď povedia, že vy nebudete na kandidátke, tak sa nedostanete do parlamentu. Veď vy tak visíte na tom Igorovi Matovičovi, veď na tom ste závislí, úžasne. Nikto tu nie je viac závislý na svojom predsedovi ako vy. Nikto tu nie je viac závislý. Potom tu hovoríte o tom, že ste povedali 5-tisíc slov. No však dobre, ja vás nechcem uraziť, povedali ste 5-tisíc slov a boli tu iní, ktorí povedali viac. Ale ako to nie len o hovorení, ale musíte hovoriť aj múdro a k veci. To neni len, len, len o hovorení. Jednoducho nikto tu nie je viac závislý ako vy. A vy ste v parlamente preto, že Igor Matovič spravil podvod na voličoch tejto krajiny. Podvod na voličoch tejto krajiny. A keby nemal tie regionálne médiá, lebo tí ľudia naozaj nemajú peňazí a čítajú to, čo tam píše, a jednoducho voľaktorí aj tomu veria, tak ste tu neni. Ešte raz vám hovorím, nikto tu neni viac závislý ako vy. Nikto!
J. Počiatek, minister financií SR: (2007-10-25):
Vstupom Slovenskej republiky do Európskej únie nadobudol účinnosť zákon č. 106/2004 Z. z. o spotrebnej dani z tabakových výrobkov. Zákonom č. 106/2004 Z. z. o spotrebnej dani z tabakových výrobkov v znení zákona č. 556/2004 Z. z., č. 631/2004 Z. z., č. 533/2005 Z. z. a č. 610/2005 Z. z. sa dosiahla úplná zlučiteľnosť s právom Európskej únie v oblasti tržby, prepravy a kontroly tovarov podliehajúcich spotrebným daniam a štruktúry predmetu dane a čiastočná zlučiteľnosť v sadzbách dane vzhľadom na poskytnuté prechodné obdobie na dosiahnutie minimálneho daňového zaťaženia na cigarety. Hlavným dôvodom, ktorý viedol k vypracovaniu návrhu zákona, bola potreba úpravy sadzieb dane na cigarety v zmysle harmonogramu na dosiahnutie minimálneho daňového zaťaženia cigariet, ako aj potreba upresnenia niektorých ustanovení zákona vzhľadom na poznatky z uplatňovania zákona v praxi, a to najmä upresnenie definície cigár, cigariet a tabaku, upresnenie ustanovení týkajúcich sa oprávneného príjemcu, ktorý prijíma tabakové výrobky, pozastavenie dane z iného členského štátu opakovane, ďalej upresnenie niektorých ustanovení zákona za účelom zosúladenia ich znenia s ostatnými zákonmi o spotrebných daniach. V súlade s harmonogramom dosiahnutia minimálneho daňového zaťaženia cigariet spotrebnou daňou stanoveného smernicami Európskej únie sa plánuje zvýšenie sadzieb spotrebných daní z cigariet aj k 1. 1. 2009. Návrh zákona bude mať z dôvodu úpravy sadzieb spotrebnej dane z cigariet vplyv na príjmovú časť štátneho rozpočtu, ale nebude mať vplyv na výdavkovú časť štátneho rozpočtu, ani na rozpočty obcí a rozpočty vyšších územných celkov. Účinnosť zákona sa navrhuje od 1. januára 2008 s výnimkou ustanovení týkajúcich sa zrušenia evidencie užívateľských podnikov a vedenia evidencie užívateľským podnikom, ktorých účinnosť sa navrhuje od 1. augusta 2008. Vážená pani predsedajúca, vážené dámy, vážení páni, predložený návrh zákona o spotrebnej dani z tabakových výrobkov odporúčam schváliť. Ďakujem.
Pellegrini, Peter, predseda NR SR (2015-04-17):
S faktickou poznámkou šesť pánov poslancov. Ako prvý pán poslanec Číž, nech sa páči.
B. Bugár, podpredseda NR SR: (2002-05-16):
M. Aibeková, poslankyňa: Ďakujem pekne za slovo. Ja som rada, že pán poslanec Brňák naniesol tento problém, pretože to je aj reakcia na pána podpredsedu, aj keď nemala byť, ale myslím si, že treba na to odpovedať. Ja som vo výbore pán podpredseda a pán poslanec Brňák tento problém otvorila, ale, bohužiaľ, naozaj, aj keď je pán podpredseda Ferkó neprítomný a nepatrí sa to, nevenoval sa tomuto náležite, akoby sa mal, a vôbec nepripravil k tomu žiadne stanovisko. Bola som jediná s podporou aj pani poslankyne Záborskej, ktoré sme sa pýtali na túto problematiku. No ako tradične pán minister odpovedal takým zvláštnym spôsobom, že on v tomto nie je rozhodujúci, že to vláda a ministerstvo privatizácie a tak ďalej. Ale pán minister, vy ste sa naozaj mali postarať o to, aby toto uznesenie bolo splnené, pretože uznesenie parlamentu má pre vás závažnosť takú ako zákon. A naozaj sa prikláňam k tomu, že za privatizáciou Slovakothermy, o ktorej hovoril a ktorá súvisí s kúpeľným domom Diamant, pretože o to ide, je za tým veľa skutočne aj podozrivých prvkov. A tým, že vám kvitne na ministerstve korupcia, tak ako kvitne a vy ste sa ešte človeka, ktorý je vo vyšetrovacej väzbe už dva mesiace a zobral úplatok, zastávali, a pritom ste trpeli na tomto ministerstve a trpíte rodinkárstvo, že manželka tohto pána je vo vysokých funkciách, aj čo sa týka Diamantu, a keď som vás na to upozornila, tak ste iba mykli plecom a povedali, že to je v poriadku, prečo by nemohli manželia v takýchto dôležitých funkciách pracovať a navyše byť ešte členmi správnych a dozorných rád dôležitých inštitúcií. Takže aj o toto tu ide za tým zoznamom, pán minister, že vy ste túto situáciu trpeli a trpíte na ministerstve a namiesto, aby ste sa dištancovali od takých javov, tak vy sa ich zastávate.
P. Hrušovský, predseda NR SR: (2003-11-06):
Schválili sme pozmeňujúce návrhy pána poslanca Polku. Nech sa páči, pán spoločný spravodajca.
Kollár, Boris, predseda NR SR (2023-08-21):
Vážené kolegyne, kolegovia, prosím všetkých, aby zaujali miesta v sále, o malú chvíľu budeme zisťovať, či je Národná rada uznášaniaschopná. Pani poslankyne, páni poslanci, prosím, aby sme sa prezentovali. Prosím techniku, aby spustila možnosť sa prezentovať a budeme zisťovať, či je Národná rada uznášaniaschopná. (Prezentácia.) Konštatujem, že je prítomných 69 poslancov, a teda Národná rada opäť nie je schopná sa uznášať . Odkladám začiatok 99. schôdze na zajtra 22. augusta 2023 o deviatej hodine. Ďakujem pekne. (Prerušenie rokovania o 11.45 hodine.)
Hrušovský, Pavol, predseda NR SR (2011-10-21):
Hlasujeme, páni poslanci, o návrhu prerokovať zákon ihneď v druhom čítaní. (Hlasovanie.) 139 prítomných, 139 za návrh. Návrh sme schválili. Prosím ďalší návrh.
P. Hrušovský, predseda NR SR: (2004-09-23):
Nech sa páči, pán poslanec. M. Maxon, poslanec: ... ktorý všeobecne súvisí a zapadá do kontextu zákonov, ktoré súvisia s fiškálnou decentralizáciou, a myslím si, že neporuším rokovací poriadok, keď prednesiem tú myšlienku, ktorú v súvislosti s tým chcem povedať. Ja si vážim pána poslanca Františka Mikloška ako človeka, ktorý má veľkú mieru skúseností v parlamente, vážim si ho aj istým spôsobom, aj keď ako politického oponenta, ako morálnu autoritu, ale je na politickej scéne 14 rokov a za 14 rokov som ho nepočul vyjadrovať sa k rozpočtu, k rozpočtovému hospodáreniu. Po prvýkrát za tých 14 rokov sa zaangažoval do tejto výsostne odbornej problematiky a musím povedať, že mimoriadne nešťastne, nekompetentne a neakceptovateľne. Sme opoziční politici, sme opoziční politici a mohli by sme mať radosť z toho, že by takýto návrh mohol mať úspech, ale na druhej strane si myslím, že aj opozičný politik cíti istú mieru zodpovednosti za vývoj rozpočtového hospodárenia Slovenskej republiky a verejných financií ako takých. Dámy a páni, v čase, keď po prvýkrát v histórii bude Slovenská republika celý rozpočtový rok členom Európskej únie, keď sa zásadným spôsobom menia parametre vzťahu štátny rozpočet verzus Európska únia, prísť s takýmto návrhom, buď toto musí vyvolať úsmev, alebo čiastočnú nekompetentnosť, ale v žiadnom prípade, dámy a páni, tento návrh nie je akceptovateľný nato, aby ho Národná rada Slovenskej republiky mohla podporiť. Ďakujem pekne. (Potlesk.)
Blanár, Juraj, podpredseda NR SR (2021-06-25):
Ďalší má byť pán poslanec Ján Podmanický, ktorý sa rovnako nenachádza v rokovacej sále. Stráca možnosť vystúpiť s faktickou poznámkou. Pokračuje pán poslanec Filip Kuffa.
Pročko, Jozef, poslanec NR SR (2024-05-14):
V rámci rozpravy som rozprával faktickú, pán Blaha, vy nemáte čo reagovať na moje faktické poznámky. Ja som... (Prerušenie vystúpenia predsedajúcim.)
P. Hrušovský, predseda NR SR: (2005-05-19):
Ďalšiu otázku vám položila pani poslankyňa Podracká: „Vážený pán premiér, asimilácia Slovákov v zahraničí zaznamenáva prudký nárast. Prečo sa k požiadavkám zahraničných Slovákov stavia vláda tak macošsky?“ Nech sa páči.
Petrák, Ľubomír, poslanec NR SR (2019-06-27):
Ďakujem pekne za slovo. Vážený pán kolega, ja chcem len upozorniť, že my sme v zásade vo viacerých vystúpeniach boli bití za to, že sme predložili návrh, ktorý nesúvisí s materskými školami. Chcem upozorniť na to, že vy ako predstaviteľ opozície ste opätovne takisto predložili návrh, ktorý nesúvisí s materskými školami, ale týka sa domáceho vzdelávania na druhom stupni základných škôl. Prvá poznámka. Druhá poznámka. Vo svojom návrhu ste v zásade opomenul účinnosť zákona, ktorú my navrhujeme od 1. januára 2021. Takže aj váš pozmeňujúci návrh by, ak by bol prijatý, platil od 1. januára 2021. A v tejto súvislosti dávam do pozornosti, že s predstaviteľmi domáceho vzdelávania sme niekoľkokrát sa o týchto otázkach rozprávali a dohodli sme sa, že k týmto témam sa vrátime, dôkladne posúdime jednotlivé aspekty, ktoré sa týkajú domáceho vzdelávania. Rozdiel medzi prvým stupňom a druhým stupňom je ten, že na prvom stupni je jeden učiteľ, ktorý vyučuje všetky predmety, na druhom stupni základných škôl majú učitelia aprobácie na jednotlivé predmety. A tým pádom v prípade, ak by bolo upravené domáce vzdelávanie, že aj na druhom stupni stačí iba stredné vzdelanie s maturitou, tak neviem si celkom dobre predstaviť, že by bola zabezpečená kvalita takéhoto vzdelávania. Čiže je tu rad aspektov, ktoré je takisto treba racionálne posúdiť, a preto hovorím, že v tomto prípade asi váš pozmeňujúci návrh nepodporím. Ďakujem pekne.
Grendel, Gábor, podpredseda NR SR (2020-10-14):
S reakciou na faktické poznámky pán poslanec Vetrák.
Blaha, Ľuboš, poslanec NR SR (2020-09-22):
Pán kolega, ak za toto budete hlasovať, tak popriete samého seba a slobodu slova, ktorú, verím tomu, že veríte, pretože historické a filozofické spory nemá riešiť parlament zákazmi. Nemá vnucovať ľuďom, čo si majú myslieť. Nebláznime, preboha! Páčilo sa mi, že ste povedali, že ste si vážili každého človeka, ktorý veril v ideály. A áno, aj takíto ľudia boli v komunistickej strane a vy z nich idete robiť zločincov. Preboha! Však prestaňme urážať všetkých tých dobrých ľudí, ktorí verili, že vybudujeme lepšiu spoločnosť. Preto tam boli. Boli tam, samozrejme, aj rôzne výžirky, spomínaný pán Dostál, spomínaný pán Kiska, ľudia, ktorí to iba zneužívali. A tí ako prví prezliekli kabáty po roku ’89. Ale boli aj mnohí dobrí komunisti, ktorí jednoducho chceli pre Slovensko lepšie. Hovorili ste, že asi sa to malo riešiť ako jeden z prvých zákonov. Však toto je iba doplnok zákona z roku ’96. Už za Mečiara bol tento zákon prijatý a teraz došiel pán podpredseda Šeliga, lebo strana ZA ĽUDÍ upadá, je na 3 %, už aj plnotučné mlieko má viacej percent, ako majú oni, tak potrebujú nejakým spôsobom teraz vzbudzovať záujem, a tak trošku sprísnili ten zákon, ale svojím spôsobom to nie je nijak vymáhateľné. Nie sú tam sankcie, ľudia ďalej môžu chváliť aj bývalý režim a nehrozí im za to žiadna sankcia. Toto len vyvoláva tú nenávisť v spoločnosti, tú kultúrnu vojnu. Viete, ja vám to poviem takto. Vy chcete odstraňovať sochy, chcete premenovať ulice? Tak my ľavičiari sa vrátime k moci a potom zakážeme všetky kapitalistické ulice. Čo poviete? A všetky tie, ktoré sa nám nepáčia. Nebude tu Americké námestie, však Američania spustili vojnu v Iraku, vyplienili Latinskú Ameriku. Budeme zakazovať všetkých tých, ktorých spájame s liberálnou demokraciou alebo s liberalizmom? Takto si to predstavujete? Každé štyri roky budeme zakazovať každá strana tých svojich? Toto je cesta do pekla. Snažme sa na Slovensku o zmierenie a prestaňme konečne históriu zneužívať na politikárčenie. Ďakujem.
Hrušovský, Pavol, predseda NR SR (2011-10-19):
Ja som to nepočul ale, pani poslankyňa, pri návrhu.
Grendel, Gábor, podpredseda NR SR (2022-05-24):
Vážené panie poslankyne, vážení páni poslanci, otváram trinásty rokovací deň 65. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Baláž, Blcháč, Borguľa, Habánik, Hambálek, Kmec, Miroslav Kollár, Kubánek, Muňko, Raši, panie poslankyne Saková a Vaľová, pán poslanec Zahorčák. Na zahraničnej pracovnej ceste sú poslanci Národnej rady pani poslankyňa Jana Bittó Cigániková a pán poslanec Tomáš Lehotský. Podľa odsúhlasenej zmeny programu sme teraz mali rokovať v druhom čítaní o vládnom návrhu novely zákona o potravinách (tlač 840). Chcem vás však informovať, že pán minister pôdohospodárstva a rozvoja vidieka písomne požiadal z dôvodu zahraničnej pracovnej cesty o prerokovanie tohto návrhu na záver schôdze, a preto pristúpime k ďalšiemu bodu programu, ktorým by malo byť druhé čítanie o návrhu pána poslanca Miloša Svrčeka na vydanie zákona o podpore štátneho nájomného bývania a o zmene a doplnení niektorých zákonov (tlač 619). Pán poslanec však nie je v rokovacej sále, takže tento bod stráca poradie. Ďalším bodom by mal byť opäť návrh pána poslanca Miloša Svrčeka, tentokrát na vydanie zákona o podpore štátneho nájomného bývania (tlač 619), ale z dôvodu neprítomnosti pána poslanca neprerokujeme tento návrh. Tretím bodom v poradí je druhé čítanie o vládnom návrhu zákona, ktorým sa mení a dopĺňa zákon o riešení krízových situácií na finančnom trhu (tlač 897). Z dôvodu neprítomnosti predkladateľa aj tento bod prepadá. A teraz pristúpime k druhému čítaniu o vládnom návrhu zákona o mediálnych službách a o zmene a doplnení niektorých zákonov (zákon o mediálnych službách) . Vládny návrh zákona je uverejnený ako tlač 762, spoločná správa výborov má tlač 762a. Prosím pani ministerku kultúry Slovenskej republiky Natáliu Milanovú, aby vládny návrh zákona odôvodnila.
Sulík, Richard, poslanec NR SR (2012-05-16):
Ďakujem. No toto je ten moment, kedy, Igor, oceňujem to, že skrátka, keď raz si myslíš, že niečo je správne, tak jednoducho si za to a nie je tam taká tá miera politikárčenia. Čo sa týka tej dohody, tak na okrúhlom stole, tak ako ty, bol som tam aj ja, nebolo explicitne povedané, že toto ideme robiť len a len ako jeden balík. To, čo my vravíme, je, aby to zase len neskončilo pri rečiach preto, lebo máme podozrenie, že premiér Robert Fico to mohol robiť aj z toho dôvodu, aby prekryl to, že zo sľubovaných istôt budú rany istoty. Tak vravíme, dobre, veď na tomto viac-menej dohoda teda je, tak znížme ten počet poslancov a máme tri roky na to času, aby sme sa pobavili o tom, ako má byť volebný systém, ako má volebný zákon vyzerať atď. Veď to úplne napriamo spolu nesúvisí, lebo aj v dnešnom systéme predsa môžme mať 100 poslancov. A to je ten okrúhly stôl, ktorý si spomínal. A takisto neexistovala nejaká džentlmenská dohoda. My sme ju teda určite s nikým neurobili, že, dobre, nebudeme toto predkladať, len v prípade, pokiaľ to nebude súčasť nejakého väčšieho celku. To len toľko, aby som to upresnil. Ďakujem.
Hlina, Alojz, poslanec NR SR (2013-11-28):
Ďakujem pánovi spravodajcovi za vecný príspevok. A naozaj z povedaného vyplýva, že lesníctvu rozumie, čo som ja nespochybnil, že rozumie lesníctvu. To je zákon o ochrane prírody, čo s tým súvisí čiastočne, nie úplne. Pán Martinák, tak hovorte, že ste odbíjali loptičku, teda použili ste taký obštrukčný mechanizmus, že teda ľudia to nemali doštudované, tak ste to povedali tak, že to nestihli doštudovať, alebo ste to naozaj nevedeli, že ten žiadateľ je zaviazaný náhradnou výsadbou. Keď nie je žiadateľom, tak nie je zaviazaný náhradnou výsadbou. Rozumiete? Ešte raz to mám povedať? Však nemusíte žiadať o to, to znamená, sa nestávate ani žiadateľom. Čiže ani nie ste zaviazaný náhradnou výsadbou. Čiže prečo ste hovorili, že v zákone je uvedená náhradná výsadba? Však tam je a aj doteraz bola. Aj doteraz zaväzuje iba tých, kto o to žiada. Ten, kto o to nežiada, nie je tým zaviazaný. To znamená, ak rozširujete okruh tých, čo o to nežiadajú, tak tým ergo zmenšujete aj rozsah náhradnej výsadby, respektíve finančného plnenia. To je celé, čo som tým chcel povedať. Otázka stojí, či ste to nepochopili alebo ste to naschvál tak povedali, aby ste prípadne zmiatli niekoho, kto to pozerá a chce byť ubezpečený, že je to v poriadku. To je celé.
Blanár, Juraj, podpredseda NR SR (2022-10-26):
Ďakujem, pán minister. Teraz udeľujem slovo pánovi poslancovi Marcelovi Mihalikovi, ktorý je spoločným spravodajcom výboru pre obranu a bezpečnosť, aby predniesol informáciu o rokovaní vo výboroch a rovnako odôvodnil návrh gestorského výboru. Nech sa páči, pán spoločný spravodajca.
Nicholsonová, Lucia, podpredsedníčka NR SR (2016-04-22):
Na faktické poznámky bude reagovať pán poslanec Vašečka. Nech sa páči.
Bugár, Béla, podpredseda NR SR (2018-02-14):
Prezentujme sa a hlasujme o návrhu prerokovať tento poslanecký návrh zákona v druhom čítaní. (Hlasovanie.) Prítomných 139, za 33, proti 38, zdržalo sa 67, 1 nehlasoval. Návrh sme neschválili. Budeme pokračovať hlasovaním o 58. bode, a to v prvom čítaní o návrhu poslancov Krajčího a Matoviča na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti (tlač 838). Pán poslanec Suchánek, nech sa páči, máte slovo. (Hlasovanie o návrhu poslancov Národnej rady Slovenskej republiky Mareka Krajčího a Igora Matoviča na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 838.)
Krajčí, Marek, poslanec NR SR (2023-06-23):
Eva, ja ti chcem veľmi pekne poďakovať za toto vystúpenie, naozaj racionálne bez nejakých emócií v zmysle nahnevať niekoho, ale skôr diskutovať o problematike, ktorá, ktorá trápi všetkých nás, pretože už len ten fakt, aj ty si to spomenula, žiadna z európskych krajín nevypláca zisk z verejného zdravotného poistenia. My sme sa rozhodli ísť nejakou cestou inou. O čo sme lepší proti tým ostatným krajinám? Doteraz poisťovne, presne jak si povedala, mali možnosť generovať neobmedzený zisk, mali tu vytvoriť naozaj raj na zemi, len my sme takmer vo všetkých zdravotných štatistikách na tom horšie. A teraz zrazu, keď ide štát regulovať túto džungľu, tak zrazu tu máme úžasné návrhy, ako to bude lepšie, len dajme viac. Absolútne sa stotožňujem s tým, že rozprávajme sa o pripoistení. To nech je tá hodnota. Keď sa niekomu máli, nech, naštartujme spolu inštitút pripoistenia, kde si budú môcť tí, ktorí spravujú verejné zdravotné poistenie, generovať aj zisky, tak ako je to v iných vyspelých krajinách. A prinesieme podľa mňa novú kvalitu do zdravotnej starostlivosti. Poskytovatelia budú chcieť pridávať nadštandardné služby, za ktoré si podľa mňa, mnohí ľudia radi priplatia. Takže ešte raz, veľká vďaka. A vlastne stotožňujeme sa s tým, ako je ten tvoj svetonázor. A myslím si, že nielen my, ale, ale naozaj tí, čo sa zdravotníctvu rozumejú, a ktorí s triezvym, čistým pohľadom hľadia na to, ako zdravotníctvo v úspešných krajinách funguje.
Laurenčík, Milan, podpredseda NR SR (2021-06-15):
Ďakujem, pán prem... pán minister. Na vaše vystúpenie evidujem – desať? Pustite mi na druhú stranu, desať faktických poznámok. Končím možnosť prihlásiť sa. Ako prvý vystúpi pán poslanec Ľuboš Blaha, nech sa páči.
Sulík, Richard, poslanec NR SR (2013-09-11):
Áno, takže poďme hlasovať o tom, že sa bude dodržiavať rokovací poriadok, pán predseda, a že ho budú dodržiavať aj členovia vlády. Toto ste si zavinili sám, čo tu teraz predvádza kolega Hlina... (Prerušenie vystúpenia predsedajúcim.)
Glváč, Martin, podpredseda NR SR (2018-01-30):
S reakciou pani poslankyňa Kaščáková.
I. Mikloš, podpredseda vlády a minister financií SR: (2004-10-26):
So vstupom Slovenskej republiky do Európskej únie bolo potrebné prijať opatrenia v oblasti dane z príjmov tak, aby boli v súlade so záväznými dokumentmi Európskej únie, najmä so smernicou EÚ v oblasti priameho zdaňovania, ktoré sa týkajú hlavne zdaňovania úrokov, licenčných poplatkov, materských a dcérskych spoločností. Predložený návrh novely zákona obsahuje najmä spresnenia, ktoré bolo potrebné vykonať vzhľadom na zmeny ostatných právnych predpisov, ktoré  nadväzujú   na   predložený návrh zákona. Ide najmä o zosúladenie zákona o dani z   príjmov    so    znením nového zákona o dani z pridanej hodnoty. Ďalej upresnenie zdaňovania príjmov fyzických osôb z predaja bytu, príjmov z prenájmu, oslobodenie príjmov z predaja štátnych dlhopisov, ktoré zabezpečuje zahraničná právnická osoba, oslobodenie príjmov z úrokov a vkladov vedených v štátnej pokladnici, oslobodenie úrokov a iných výnosov z poskytovaných úverov a pôžičiek z vkladov na vkladných knižkách vyplácaných daňovníkom so sídlom alebo bydliskom v inom členskom štáte Európskej únie. Spresňujú sa ustanovenia týkajúce sa odpisovania hmotného a nehmotného majetku z dôvodu jednoznačnosti, racionalizácie odstránenia nepresností vo väzbe na zákon o účtovníctve. Navrhuje sa nový spôsob zahrnovania rozdielov z precenenia cenných papierov a derivátov tak, aby nevznikali rozdiely medzi účtovníctvom a základom daní. Spresňuje sa platenie preddavkov a upresňuje sa stanovenie dĺžky zdaňovacieho obdobia, prípadne zmeny kalendárneho roka na hospodársky rok. Predložený návrh novely zákona o dani z príjmov okrem uvedených základných zmien obsahuje aj ďalšie spresnenia, ktoré bolo potrebné vykonať z dôvodu uplatňovania prijatého nového zákona o dani z príjmov v praxi a odstránenia nezrovnalostí, ako aj zosúladenia s prijatými inými právnymi predpismi. Ďakujem za pozornosť.
Bobík, Jozef, poslanec NR SR (2015-05-26):
Ďakujem za slovo. No v prvom rade by som chcel aj poďakovať spravodajkyni, že neprijala túto úlohu len nejako formálne, ale s návrhom sa aj oboznámila a dokonca aj stotožnila vo veľkej časti. A predkladateľa chcem povzbudiť, pretože aj len teraz vlastne cez víkend môžeme vidieť návrhy, ktoré tu odzneli a neboli v Národnej rade schválené. Mám teraz na mysli napríklad odloženie platby DPH v stavebníctve alebo aj predkladané návrhy na zníženie DPH v základných potravinách. Tiež nie tak dávno tento návrh nebol prijatý. A dnes vidíme, že pravdepodobne sa situácia zmení, dôjde k tomu. A vidím to aj z toho dôvodu, že naozaj kto to dobre si pozrel alebo počúval, tak zistí, že ten návrh zákona je veľmi širokospektrálny a vystihuje mnohé problémy Slovenska dnes. Aj tu bolo spomínané, že po roku 1948 naozaj došlo k zničeniu vôbec fungovania poľnohospodárstva takého, ako bolo predtým, kde rodiny z neho žili dlhodobo, a boli zničené aj vlastne drobné živnosti absolútne vo všetkom a naštartovať tento proces vôbec nebude jednoduché. Dnes mnohí ľudia už si odvykli pracovať a je tu veľa inšpirácií, tzv. podnikavcov, hej, ktorí nebohatnú či nezarábajú na tom, že by niečo reálne priniesli, ale na tom, že špekulatívne idú do obstarávaní, kde sa predražujú veci, robia sa kartely... (Prerušenie vystúpenia časomerom.)
Grendel, Gábor, podpredseda NR SR (2020-11-03):
Ďakujem pekne. Otváram rozpravu, do ktorej som nedostal žiadnu písomnú prihlášku. Pýtam sa, či sa chce do rozpravy prihlásiť niekto ústne. Nie je tomu tak, ale do rozpravy sa hlásil pán spravodajca, takže nech sa páči.
Pčolinský, Peter, podpredseda NR SR (2023-06-28):
Hlasujeme o námietke. (Hlasovanie.) Prítomných 116, za 34, proti 38, zdržalo sa 43, nehlasoval 1. Námietku sme neakceptovali. Pokračujeme.
J. Burian, poslanec: (2003-03-05):
Nechcem sa vyjadrovať vlastne k veciam, ktoré sú korupčné, nekorupčné, a to, myslím, že pán vicepremiér výsostne odbornú tematiku tu otvoril, čo sú vlastne kurzové rozdiely. Aj keď sa k tomu bolo vyjadrované niekoľkokrát v novinách, tlači, musím upozorniť, že takáto vec, bežné štandardné hedgovanie pozícií nie je nebežné a by som povedal, že díler v banke po polročnej skúsenosti a po ročnej praxi dokáže takýto hedge urobiť. Je to hedge, ktorý mohol, alebo dalo sa veľmi jednoznačne predvídať, vzhľadom na to, že skutočnosti, ktoré nastali s americkým dolárom, alebo očakávané skutočnosti, ktoré sa mohli udiať s americkým dolárom vzhľadom na skutočnosti, ktoré prebehli v Spojených štátoch amerických z titulu 11. septembra, fundamenty, padanie rôznych spoločností a fundamenty, ktoré hovorili o tom, alebo boli teda indikatívne, že americký dolár vo vzťahu k euru padne, a výrazne, vlastne sa to len potvrdilo. A otvoriť si pozíciu na pol roka, na pol roka, hovorím, nezahedgovanú pozíciu, je výsostne, by som povedal, neprofesionálne, teda absolútne neprofesionálne riešenie. Lebo si myslím, pokiaľ by len 50 % z celkového objemu, ktorá sa bola kúpna cena Slovenského plynárenského priemyslu postavila do pozície eura a by sa vyvážili straty z poklesu dolára ziskom zo vzostupu eura, by táto transakcia bola transparentná a nebol by ten problém. Myslím, že hedgovanie na to, bolo tu spomenuté, že by bolo relatívne drahé, nie je celkom pravda a neobstojí vzhľadom na to, že aj analytici bánk vám potvrdili, že to by stálo tak minimálne, že brať na misku váh 9 miliárd alebo 7 miliárd oproti 100 miliónom je absolútne, ale absolútne nezodpovednosť. Ďakujem. (Potlesk.) Z. Martináková, podpredsedníčka NR SR: Pán minister Mikloš s reakciou.
Bašistová, Alena, poslankyňa NR SR (2019-10-16):
Ďakujem veľmi pekne. Vážené panie poslankyne, vážení páni poslanci, tak ako som vystúpila pri prvom čítaní k tomuto zákonu, tak som iniciovala stretnutie na Výbore Národnej rady Slovenskej republiky pre sociálne veci, kde sme sa stretli v zložení zástupcovia ministerstva práce, predkladatelia, zástupcovia baníkov a zároveň sme aj komunikovali so zástupcami ministerstva hospodárstva a ministerstva financií. 
Z našej diskusie vzišiel pozmeňujúci návrh, ktorý, ako bolo spomenuté, bol schválený aj výborom včera a ja by som stručne chcela povedať, čo bolo týmto pozmeňujúcim návrhom vyriešené. Týmto pozmeňujúcim návrhom sa zaraďuje kompenzačný príspevok medzi štátnu sociálnu dávku. Taktiež sa týmto pozmeňujúcim návrhom navrhuje nepodmieňovať kompenzačný príspevok zaradením do evidencie uchádzačov o zamestnanie vzhľadom na to, že kompenzačný príspevok nemá mať charakter odškodnenia pre stratu príjmu činnosti baníkov so stálym pracoviskom v podzemí. Ide o dočasné riešenie odškodnenia baníkov. Kompenzačný príspevok by mal byť odstupňovaný podľa počtu odpracovaných rokov, rovnako tak bude odstupňovaná aj dĺžka poskytovania príspevku. Chcem ešte podotknúť, že pozmeňujúci návrh prešiel aj, alebo reaguje okrem iného aj na pripomienky zo stanoviska legislatívy Kancelárie Národnej rady Slovenskej republiky a obsahuje aj viacero legislatívno-technických úprav. Ďakujem veľmi pekne.
Mihál, Jozef, poslanec NR SR (2016-04-20):
Ďakujem. Ďakujem kolegyni pani Petruchovej za jej vynikajúci príspevok a nadviažem práve na moju predrečníčku, keď chcem tiež hovoriť o chránených dielňach, chránených pracoviskách, a pripomenúť tým, ktorí nevedia alebo si už nepamätajú, že za predchádzajúcej vlády Roberta Fica II minister práce, sociálnych vecí a rodiny Ján Richter znížil príspevky pre chránené dielne, chránené pracoviská, pracujúcich invalidov a tých, ktorí im pomáhajú. Urobil to veľmi rafinovaným a sofistikovaným spôsobom. Bol som veľmi prekvapený, že ani organizácie, ktoré zastupujú zdravotne postihnutých občanov, na to nereagovali tak, ako by som si ja osobne predstavoval, pričom vždy, keď dôjde k nejakým takýmto nepopulárnym zmenám, oni sú tí prví, ktorí bránia – a veľmi logicky a správne – práva ľudí, ktorých zastupujú. Čiže toto pánovi ministrovi v predchádzajúcom volebnom období prešlo veľmi jednoducho. V tomto volebnom období, ak hodnotíme prichádzajúcu vládu na základe programového vyhlásenia, tak skutočne táto vláda nemyslí na zdravotne postihnutých občanov v zmysle ich integrácie do života podporou ich zamestnávania alebo podnikania. Presne tak, ako to povedala pani kolegyňa vo svojom vystúpení. A to je obrovská chyba. Vláda by sa mala starať najmä o tých, ktorí sú najzraniteľnejší, ktorí potrebujú pomoc, pomocnú ruku vlády, a tej sa jej zrejme nedostane a to je veľká chyba. Budeme z opozície robiť všetko pre to, aby tomu tak nebolo a aby zdravotne postihnutí občania boli rešpektovaní a aby sa mohli integrovať do spoločnosti. A pokiaľ ide ešte o tému pracovných asistentov, takisto plne podčiarkujem, sú diskriminovaní, hendikepovaní vo svojom postavení, pretože na rozdiel od osobných asistentov musia platiť odvody, ktoré vlastne dosahujú výšku ich zárobku, a to je úplný... (Prerušenie vystúpenia časomerom.)
Budaj, Ján, poslanec NR SR (2017-12-06):
Zakrývate, zakrývate, no, teraz najnovšie týmto špinením kritikov, no ale k tomu sa ešte vyjadrím v rozprave.
Zmajkovičová, Renáta, poslankyňa NR SR (2012-10-17):
Ďakujem. S faktickou poznámkou jeden poslanec. Uzatváram možnosť prihlásiť sa faktickou poznámkou. Pán poslanec Martvoň.
Paška, Pavol, predseda NR SR (2012-07-03):
Hlasujeme. (Hlasovanie.) 130 prítomných, 36 za, 75 proti, 15 sa zdržalo, 4 nehlasovali. Tento návrh sme nepostúpili do druhého čítania. Pán poslanec Matovič, ešte jedno hlasovanie o návrhu pána poslanca Kollára, ktorým sa mení a dopĺňa zákon č. 381 o špecifických štátnych zárukách, tlač 99. (Hlasovanie o návrhu poslanca Národnej rady Slovenskej republiky Jozefa Kollára na vydanie zákona, ktorým sa mení a dopĺňa zákon č. 381/2010 Z. z. o špecifických štátnych zárukách a o zmene a doplnení niektorých zákonov v znení zákona č. 329/2011 Z. z. a o zmene zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 99.)
Tomáš, Erik, poslanec NR SR (2018-02-08):
Teraz budeme hlasovať o pozmeňujúcich návrhoch zo spoločnej správy, a to o bodoch 1 až 14 spoločne.
P. Paška, predseda NR SR: (2007-02-01):
Nech sa páči.
Paška, Pavol, predseda NR SR (2014-10-28):
Dávam teraz možnosť prihlásiť sa do rozpravy ústne. Končím možnosť sa prihlásiť do rozpravy. Pán poslanec Mičovský, nech sa páči.
Zelník, Štefan, poslanec NR SR (2017-12-06):
Pán predsedajúci, môžeme pristúpiť k hlasovaniu o pozmeňujúcich návrhoch zo spoločnej správy, o bodoch 2, 3, 5 až 9, 11, 16 až 18, 22, 27, 28, 30, 32, 34 až 47, 39, 41, 43, 49, 51, 81, 83 až 92 spoločne s návrhom gestorského výboru schváliť.
Bugár, Béla, podpredseda NR SR (2011-07-11):
Pán poslanec Fecko.
J. Izák, minister životného prostredia SR: (2007-02-08):
Jednoznačne je však cieľom obchodnej politiky štátneho podniku predaj dreva subjektom, ktoré sa zaoberajú spracovaním dreva, jeho zhodnocovaním práve v procese jeho spracovania. Nie je záujmom štátneho podniku podporovať predaj dreva subjektom, ktoré bez akéhokoľvek zhodnocovania toto nasledovne používajú ako tovar a tak do určitej miery deformujú trh s touto komoditou. Preferovanie uplatňovania takejto obchodnej politiky zároveň vytvára dôležité sociálno-ekonomické vzťahy medzi lesným hospodárstvom a drevospracujúcim priemyslom. Skončil som.
Sulík, Richard, predseda NR SR (2011-03-29):
Smiem vás poprosiť dať návrh, ako to predpokladá rokovací poriadok?
Paška, Pavol, poslanec NR SR (2011-09-13):
Ďakujem pekne. Pán podpredseda vlády, po tomto vašom vystúpení mám obavy, že vašu vládu a pani premiérku, ak ju neodvoláte, čaká množstvo starostí. Pretože ak si túto vašu predstavu a kreslenie raja na zemi vypočuli a pozreli diváci satelitných televízií vo svete, začnú sa na Slovensko hrnúť milióny ľudí z potápajúcich sa ekonomík vyspelých západných krajín, pretože budú mať pocit, že nič lepšieho a múdrejšieho sa vymyslieť nedá. Viete, pán podpredseda vlády, na to, čo ste predviedli, treba buď nutnú dávku cynizmu, alebo nekompetentnosti a nevedomosti. Nuž ale, ak to tak bude, tak potom, a ak pani premiérka zostane na čele tejto vlády, tak možno bude môcť použiť konečne jednu múdru, racionálnu vetu, tuším to povedal Julo Satinský v Nečakaní na Godota v ´68., keď vás zvolá a povie: „Juj, veď sa nepomestíme!“ (Potlesk.)
Žiga, Peter, podpredseda NR SR (2024-05-15):
Pani poslankyňa Kolíková.
P. Hrušovský, predseda NR SR: (2004-12-02):
(Hlasovanie.) 138 prítomných, 137 za návrh, 1 sa zdržal. Národná rada Slovenskej republiky vládny návrh zákona o uznávaní odborných kvalifikácií a o zmene a doplnení zákona o správnych poplatkoch schválila. Pristúpime teraz k hlasovaniu o návrhu poslanca Národnej rady Slovenskej republiky Jozefa Buriana na vydanie zákona, ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov , ktorý prerokúvame ako tlač 883 pod poradovým č. 38. Poprosím teraz pána predsedu výboru pre sociálne veci a bývanie, aby jednotlivé návrhy v hlasovaní k návrhu poslanca Buriana uvádzal. Nech sa páči, pán poslanec.
Klus, Martin, podpredseda NR SR (2019-10-25):
Ďakujem, pani ministerka. Dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Suchánkovi.